Դոկտ. Խանլարեանը միջոցառմանը ցուցադրւած տեսանիւթի կապակցութեամբ, որտեղ խօսւել է ԴԱԷՇ-ի կողմից ջարդի ենթարկւած իրաքեան ասորիների փաստերի մասին, եւ այն, որ զոհերի յիշատակը շարունակւում է մնալ առանց յուշարձանի, նշել է, որ Հայոց Ցեղասպանութիւնը յիշատակող Դեր Զորի հայկական եկեղեցին նոյնպէս ԴԱԷՇ-ի ձեռամբ է աւերւել եւ հողին հաւասարեցւել: Նա յոյս յայտնեց, որ կը գայ այն օրը, երբ ասորիներն իրենց պատմական հայրենիքում՝ Ազատ, Անկախ եւ Միացեալ Ասորեստանում, կը կառուցեն Ասորիների Ցեղասպանութեան զոհերի յիշատակը յաւերժացնող յուշարձաններ: